My twee dae met die burokrasie – Perdebytjie se nes
Posted on April 18, 2018 April 18, 2018 deur perdebytjie
Siende my bestuurslisensie verval en ek ook ‘n nuwe ID kaart benodig, het ek besluit om hierdie week die onsmaaklike takie by die horings te pak.
Ek moes nou strategies dink…wanneer is die beste tyd? Middel van die maand het mense nie meer geld nie. Laatmiddag net voor sluitingstyd is die rye al goed weggewerk…jip! Dus, Maandagmiddag net na twee, sak ek en manlief daar by die verkeersdepartement in die ry in. Die gebou is vuil en verwaarloos. Jy moet jou loop mooi loop, want jy moet koershou oor los bakstene en mooitrap om ‘n groot gat in die teerpad te vermy. Dan is dit nog ligvoets spring om oorvloei water uit ‘n verstopte drein vry te spring. Die tuin, bestaan lankal nie meer nie en gras groei wild deur gebreekte sementblokke. In die verwaarloosde parkeerterrein sit lui verkeersmense in hul voertuie en klets op selfone. Suggg…ek wil sommer klaar my polse sny!
Binne sit rye mense in ‘n lang donker gang, maar jy val maar in by die punt. Nou is dit skuif-skuif van een grillerige warmgesitte stoel na die volgende een. Ek sit so op die punt, maar besef my rug sal nie dié posisie te lank verduur nie en sak maar gelate voluit neer in die bekiemde plastiekgerief. Hou maar net my hande weg van my gesig en haal vlakkerig asem en hoop ‘n slegte kiem sweef nie by een van my ooptes in nie!
Die proses verloop maar stadig, dog heel efféktief en na twee en ‘n half ure is ons by die eindpunt. Manlief het sy oogtoets tweekeer gedruip, maar gelukkig ‘n sertifikaat van die oogkundige gehad. Dit was ‘n slim skuif om laat te gaan, want as die deure agter jou sluit, is daar ‘n haastigheid by die personeel om vinniger te werk. Sug van verligting…nou net die gesogte lisensie oor ses weke gaan haal, dan weer asemhaal tot oor vyf jaar vir die volgende burokratiese martelsessie!
Dag twee…Dinsdagmiddag takel ek Binnelandse Sake. Ook massas mense so by die intrapslag, maar die deure sluit agter my en vinnig word die plek al hoe leër en leër. Hier vorder dit werlik fluks…geen vorms, geen vuil ink en vingerafdrukke nie, geen vooraf ID-foto’s nie. Alles word elektronies gedoen en toe ek wil betaal, kry ek die goeie nuus, pensioenarisse kry dit gratis! Een uur in en uit!!
Buite kry ek die opbeurende notatjie onder my motor se ruitveër:
My dag is gemaak!
63 Replies to “My twee dae met die burokrasie”
April 18, 2018 om 12:06 nm
Ons is besig om slim te raak met wanneer om by die instansies op te daag! ñ Boer(vrou) maak ñ plan. Hierdie dr Lungile, hy kán hoor! Klink my niks staan verkeerd vir sy hande nie… Ek kon maar net my kop skud, want ek besef daar is werklik mense wat na so ñ iemand toe gaan.
April 18, 2018 om 12:13 nm
Eintlik is dit bedrog en behoort so iemand vasgevat te word. Die Rat that brings money, is vir my skreeusnaaks!
April 18, 2018 om 3:17 nm
Maar Una dit is dan guarenteed
April 18, 2018 om 4:12 nm
Die vagevuur van die lisensie lê binnekort vir my ook voor. Jy is dapper om twee dae agter mekaar met die burokrasie te gaan stoei!
Dit was toe darem nie te erg nie, maar ek is bly dis gedoen, Frannie!
April 18, 2018 om 12:15 nm
Ek raak net so moedeloos-verontwaardig dat ‘n mens (ten minste) twee ure uit jou lewe uit moet opoffer om in ‘n bleddie tou te sit!
April 18, 2018 om 12:16 nm
Ja en onthou tog al die nodige dokumente en jou eie pen!
April 18, 2018 om 5:13 nm
Ons het ‘n oumensry!!!!!!
April 18, 2018 om 6:52 nm
Nee wat, hier sit jy jou sitte…geen genade!
April 19, 2018 om 4:14 nm
hehehehe julle is nog jonk! Spring chickens
April 18, 2018 om 6:58 nm
Nie hier in my valley nie!
April 19, 2018 om 4:16 nm
Jy is mos nog bloedjonk! ❤
April 19, 2018 om 6:32 nm
April 18, 2018 om 12:41 nm
Die Dr Lungile is werklik n talentvolle mens!
Ek en my Ma is so maand of wat gelede deur Bedfordview se lisensiekantoor gehelp – flink, vinnig en bowenal vriendelik! Ons was 7 uur in die ry, 8 uur maak hulle oop, en teen 9 uur was ons al weer in die pad!
Hehe! Dr Lungile het beslis ‘n geheim waarvan ons nie weet nie. Ek dink tog dinge word bietjie meer opgeskerp. Ek word net vies as ek sien hoe verwaarloos alles is. Die mense wat daar werk, kan mos nie trots wees op hul werk as die omgewing so sleg lyk nie.
Ek moes verlede jaar paspoort hernu. Intussen het my ID boekie verdwyn. Doen dit toe by ABSA Iin Centurion. Voorsien ‘n probleem, sonder ID. Wat ‘n aangename onervinding. Kry toe die Smart ID, ook gratis. Die ouderdom, julle sien.
April 18, 2018 om 12:50 nm
Dit was die lekkerste verrassing…gratis!
Win tenders? Guptas seker van hom gebruik gemaak en nou gaan hulle van hom gebruik maak vir court cases.
No side effects and 100% guarenteed
Hahaa, skerp Abrie! Ek dink net hulle sal meer die “rat that brings the money”, nodig kry.
April 18, 2018 om 8:16 nm
Volgens navorsing is hulle die rat 🐀 that takes the money…
April 19, 2018 om 4:26 vm
Ook weer waar🐀🐀🐀
April 18, 2018 om 3:18 nm
I laughed and I chortled and laughed again. See my experience here: https://somethingovertea.wordpress.com/2015/12/03/renewing-my-driving-licence/ – and to think it will happen all over again next year!
April 18, 2018 om 7:19 nm
I think everyone has a story to tell about these visits.
April 18, 2018 om 3:48 nm
Ek hou van die “Bring back lost lover” idee. Ek gaan nou ‘n lys maak en besluit watter een ek graag wil terughê. Ek moet sê die smart ID werk soos ‘n bom, selfs om te registreer in ons nuwe kiesafdeling was ‘n breeze.
April 18, 2018 om 7:20 nm
Moenie Carlos en Pablo vergeet nie, hoor!
April 19, 2018 om 4:52 vm
April 18, 2018 om 5:01 nm
Die bon onder de ruitenwisser zal er teveel aan geweest zijn.
Mijn dag zou niet meer goedkomen.
April 18, 2018 om 6:54 nm
Vreemde advertensie….ongelukkig glo baie mense dit en mors hul geld op sulke bog. Eintlik is dit bedrog en behoort dit nie toegelaat te word nie.Never a dull moment in SA!
April 18, 2018 om 6:21 nm
Nog een beetje erger dan bij ons! Maar briefjes van waarzeggers heb ik hier nog niet gehad. Leuke post, Dina.
April 18, 2018 om 6:51 nm
Dis altyd ‘n ervaring en mens moet maar geduldig wees, Anna.
Dat is zo, maar ik vind het zo’n tijdverlies!
April 18, 2018 om 6:29 nm
Oeioei, dit is regtig Kafkaanse state! Is dit goed vertaal?
April 18, 2018 om 7:21 nm
Jammer genoeg verstaan ek nie, Bea. Miskien kan jy in Engels verduidelik.
April 18, 2018 om 7:49 nm
Unfortunately, I do not know how to translate ‘kafkaiaans’ (from Kafka) to English.
April 19, 2018 om 4:47 vm
Ek verstaan nou…bietjie gaan Google. Kafkaiaanse toestand is die onheilspellede beheer wat burokrasie oor individue het.Dankie Bea, nou het ek ook weer iets geleer by jou. Jy het dit dan ook reg vertaal…”state”sou ek net vervang met “toestand” …dus Kafkaanse toestand.
April 18, 2018 om 8:06 nm
So wanneer is jou afspraak by die gesogte dokter? 😂
April 19, 2018 om 4:27 vm
Ek was al klaar daar😂
April 18, 2018 om 9:46 nm
Hierdie manne wat so adverteer is nie veel werd nie. So hgier en daar in die kleiner plekkies kry jy nog die wat siektes met kruie behandel wat werk.
Ek en n vriend het een slag baie jare terug in Potch enn van die karavaan anties se kop so gesmokkel met twee minatuur twee rigting radios. Ek was die klient wat wou weet of my “oorlede” broer my vergewe het. Ek vra die vrae in afrikaans en hy gooi sy met sy stem die antwoorde in portugees hier onhar stoel Toe ons daar uitloop was sy so wit soos tikpapier en die karavaan was die volgende dag weg
April 19, 2018 om 4:25 vm
Hahaa dis so snaaks! Sy het seker daarna haar “beroep” prysgegee.
April 19, 2018 om 3:01 vm
Moet self Junie so ‘n roete in Potch aandurf en wonder hoe myne daar gaan uitsien
April 19, 2018 om 4:21 vm
Sterkte…ek is bly myne is verby vir ‘n wyle!
April 19, 2018 om 4:53 vm
Dus als je bij Dr Lungile een ID-kaart aanvraagt, dan blijft die rechtstaan?
April 19, 2018 om 6:40 vm
Op en wakker, Thomas!😃
April 19, 2018 om 5:41 vm
Jij kan erg leuk schrijven. Ja burocreatie is bij jullie duidelijk nog wat erger dan hier 😀. Maar waarzeggers? Nee dank je, ik trek mijn plan 😹
April 19, 2018 om 6:36 vm
Dankie vir die kompliment, Joke.
Jy sal verstom wees hoeveel mense hierdie nonsens glo en hul geld daarop mors. Dis eintlik skandalig dat sulke mense nog in die moderne tyd toegelaat word om bogtery te verkondig…dis eintlik bedrog.
April 19, 2018 om 6:21 vm
Lees graag je taaltje
Moeten jullie altijd een oogattest hebben of is dat vanaf een bepaalde leeftijd. Bij ons in België is dat niet
Je zult maar zo een briefje vinden …
April 19, 2018 om 6:31 vm
Ja ons moet elke keer ‘n oogtoets doen en as jy druip, moet jy na ‘n oogkundige vir ‘n sertifikaat.
Die briefie het my darem lekker laat lag!
April 19, 2018 om 7:53 vm
Die liewe rye en verwaarloosde plekke. Dis hartseer en jammer om dit te hoor. Ek het so n klein stelletjie hier afgetrap met ons SA ambasadeur wat my paspoortpapere moes teken sodat dir hernu kon word. Op ou end het die dame (sekretaresse) my gehelp. Ek moes net die vorm voor hom teken want hy moes die verklaring maak dat dit ek was. Arme man het nie geweet wat aangaan nie.
April 19, 2018 om 7:56 vm
Ek moet sê die amptenare weet wat hulle doen, maar die spasies is te klein en die aanduidings is nie altyd duidelik nie.
April 19, 2018 om 10:52 vm
Jy kan so bly wees dis agter die rug. Sal netnou die dr se pamflette lees…my foontjie maak skrif te klein.
Terug pieng: Wat as, of sê nou maar…Skryf-Safari Uitdaging. – Bali Drome
April 19, 2018 om 7:10 nm
Wat een gedoe is het bij jullie.
Maar hoe het hier gaat gewoon rijbewijs na 10 jaar verlengen door pasfoto in te leveren en een dag of 5 later ophalen nooit lange wachtrijen alles werkt op tijd en zonder keuring.
Maar over 2 jaar als ik 75 word dan kom ik in de molen van keuring en hoe lang het dan gaat duren ik zie wel.
April 20, 2018 om 4:26 vm
Hier is geweldig baie korrupsie. Mense koop hul rybewyse by korrupte amptenare en om al hierdie dinge uit te skakel moet ons deur hierdie marteling gaan. Dis ook werkskepping…geweldige klomp amptenare in ons staatsdiens en ook ‘n vorm van geld insamel, want net ‘n klein gedeelte van SA se inwoners dra die hele belastinglas.
April 20, 2018 om 11:55 vm
Dit kan net in Suid Afrika so wees!
April 20, 2018 om 2:31 nm
Eintlik dink ek dit het heel goed gegaan.😃
April 21, 2018 om 6:53 nm
hahahaha, die pamflet is histeries snaaks! En wys net hoe baie van ander mense se kultuur weet mens nie… (bly die admin het goed gegaan 😉 )
April 22, 2018 om 5:10 vm
Ek wonder hoeveel klandisie kry hierdie kwaksalwer? Dankie vir inloer, Karen.
April 22, 2018 om 2:54 nm
Hhehe, ja nee, dink nie ek wil weet nie 😉
Terug pieng: “Is this the real life, or is it just fantasy?” | Lekkervurigeaffêre
April 24, 2018 om 4:27 nm
Ai… dis swaar om the lees hoe dinge agteruit gegaan het!
Maar dis ook goed om te lees dat die ID prosess werk! 😉
April 24, 2018 om 5:09 nm
Hier is baie positiewe en negatiewe dinge. Ons maak maar die beste daarvan.
Vorige bydraeVorige Maan en son oor die bosveld.
Volgende bydraeVolgende Van paasbolletjies tot pietersielie